Kamu bisa jelasin ke aku soal Rendang dalam bahasa melayu?

Rendang () atau randang () merupakan hidangan asli bangsa Minangkabau yang menduduki kawasan pegunungan tinggi Sumatera Barat, Indonesia  ia disediakan dengan memasak daging bersama santan, lada, dan banyak rempah ratus sehingga kering. Ia salah satu makanan khas budaya Minangkabau, penyajian ia turut meluas di antara masyarakat suku Melayu dan Maranao (di Mindanao) dalam rantau Nusantara.

Rendang lazimnya disajikan di rumah-rumah makan Padang seluruh dunia. Namun, ia khusus amat terkenal dan disajikan di acara-acara seremonial dan untuk menghormati para tamu serta pada hari-hari perayaan seperti Aidilfitri dan Aidiladha, mahupun kenduri-kenduri seperti tamat berzanji, majlis perkahwinan, majlis berkhatan, kenduri doa selamat, kenduri hari jadi dan sebagainya.

Ia dimakan sebagai lauk bersama sebarang jenis nasi sesuai baik lemang, pulut kuning, ketupat palas, ketupat nasi malah juga roti atau diratah makan begitu sahaja. Perisa yang unik terbawa pada rendang ini sungguh digemari ramai hingga ia diolah menjadi makanan masakan luar lain seperti spageti, mi dan mi segera, burger, hingga ke susyi.